**Navodilo za zaposlene, ki se vračajo iz tujine**

Spoštovani sodelavci,

Skladno z navodili NIJZ glede **samoizolacije** podajamo navodila za zaposlene (potnike), ki prihajajo z lokacij z veliko prisotnostjo obolelih s COVID-19. O morebitnih novih žariščih po svetu spremljajte podatke na spletni strani NIJZ (https://www.nijz.si/sl/pojav-novega-koronavirusa-2019-ncov).

Ker trenutna epidemiološka situacija v Sloveniji ne narekuje izrednih ukrepov, ni posebnih omejitev pri opravljanju vsakodnevnih aktivnosti, tako v delovnem okolju, kot v vsakdanjem življenju.To velja tudi za osebe, ki prihajajo iz območij, kjer se pojavlja novi koronavirus (seznam žarišč je dostopen na spletni strani NIJZ) in so zdravi. Zanje niso potrebni posebni ukrepi. Te osebe so lahko normalno vključijo v delovni kolektiv in ne potrebujejo domače samoizolacije. Priporočamo, da se te osebe še posebno pozorno držijo vseh preventivnih ukrepov (predvsem higiena rok, higiena kašlja in natančno spremljanje morebitnih sprememb svojega zdravstvenega stanja). V primeru kakršnihkoli sprememb njihovega zdravstvenega stanja pa naj se o le-teh nemudoma posvetujejo s svojim zdravnikom.

Na podlagi zgoraj predstavljenega stališča NIJZ se lahko vsi takoj po vrnitvi v domače okolje vrnete v delovno okolje.

Posebna koorinacijska skupina UL pa je sklenila, da so IZJEME: osebe, ki delajo neposredno z bolniki oz. z drugimi osebami, pri katerih je večja verjetnost hudega poteka bolezni (npr. z varovanci v posebnih zavodih, v domovih starejših občanov itd.). Za te osebe priporočamo samoizolacijo.

Vsi tisti, ki ste bili v zadnjih dveh tednih na območjih, kjer je večja prisotnost COVID-19, ali ste bili v stiku z ljudmi iz teh območij oziroma sumite, da bi lahko bili okuženi s SARS-CoV-2, prosimo upoštevajte sledeča navodila:

- naslednjih 14 dni ne izvajate vaj in ostalih aktivnosti v kliničnem okolju (ali opravljati dela v inštituciji, kjer se srečujete z rizičnimi skupinami), ne glede na svoje zdravstveno počutje,

- o tem obvestite svojega nadrejenega in kadrovsko službo FKKT, ki bo vašo odsotnost ustrezno evidentirala,

- v kolikor se vam v tem času pojavijo simptomi in znaki, ki kažejo na okužbo s koronavirusom (vročina, kašelj, občutek pomanjkanja zraka, težko dihanje) o tem po telefonu ali elektronski pošti obvestite svojega izbranega zdravnika; v takem primeru se seveda umaknite tudi z delovnega okolja na fakulteti,

- ne hodite v ambulanto nenapovedano, da ne boste okužili še drugih. Zdravstvena služba je o ukrepih ob sumu na okužbo s koronavirusom obveščena in nanjo dobro pripravljena. Sledite napotkom zdravstvenih delavcev,

- če v 14 dneh ne boste zboleli, se lahko vrnete na delovno mesto,

- poleg teh navodil za vključevanje v delo v kliničnem okolju upoštevajte tudi vsa navodila posamezne inštitucije, kjer se vključujete v njihov proces dela.

Z lepimi pozdravi,

Dekan